《次韵》
宋代·叶茵

看月过天中，贪幽臭味同。
竹光延野碧，灯影染窗红。
听客谈时务，呼儿诵国风。
还思浮世事，到底是匆匆。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。